Publication: Magyar Közlöny
Issue: MK-2008-24 (Year: 2008, Number: 24)
Era: 2004-2010
Section: (1) bekezdése, valamint a központi államigazgatási szervekrõl, valamint a Kormány tagjai és az államtitkárok jogállásáról szóló 2006. évi LVII. törvény 65. § (2) bekezdésében foglalt felhatalmazás alapján – a miniszterelnök
Paragraph Index: 36

12. Az SzMSz Második rész „II. Az államtitkár közvetlen irányítása alá tartozó szervezeti egységek” fejezet „2. Roma Integrációs Titkárság (fõosztály)” alfejezet törlésre kerül és a korábbi 3. alfejezetének számozása megváltozik és a szövegezése helyébe az alábbiak kerülnek: „2. Határon Túli Magyarok Titkársága (osztály) 2.1. A Határon Túli Magyarok Titkársága a határon túli magyarok oktatási programjaival kapcsolatos szakmai feladatokat lát el, javaslatokat készít a határon túli magyar oktatási és kulturális stratégia kidolgozására. 2.2. Elõkészíti és véleményezi a határon túli magyarságot érintõ oktatási és kulturális jogszabályokat, kormány-elõterjesztéseket, különös tekintettel a kedvezménytörvény oktatási rendelkezéseinek végrehajtásával összefüggõ, és a határon túli magyaroknak a felsõfokú oktatásban való részvételét szabályozó jogszabály-alkotási feladatokra. 2.3. Elõkészíti az államközi és tárcaszintû oktatási és tudományos megállapodások kisebbségi fejezeteit, koordinálja a kétoldalú kormányközi kisebbségi vegyes bizottságok határon túli magyarokat érintõ feladatait, képviseli a tárcát a határon túli magyar ügyeket kezelõ szakmai testületekben. 2.4. Kapcsolatot tart a külhoni magyarság szakmai és érdekképviseleti szerveivel, a feladat ellátásában részt vevõ magyarországi szervezetekkel, háttérintézményekkel, továbbá az OKM egyes szakállamtitkárságaival. 2.5. Mûködteti a miniszter határon túli szakmai tanácsadó testületeit (Határon Túli Magyar Oktatási Tanács, Határon Túli Magyar Ösztöndíj Tanács, Határon Túli Magyar Felsõoktatási Tanács), és koordinálja a tárcának a külhoni magyarsággal kapcsolatos kulturális és (egyházi feladatait).”

Source: https://magyarkozlony.hu/hivatalos-lapok/03377107eb74c9dbe5cef12bcc174725d84ed937/dokumentumok/f59498303b62edd99d0181fac911f72536311a34/letoltes